Trudy Stevenson

Lottie Gertrude Stevenson ( nee Bevier ; 16 Omwezi ogwomwenda 1944 – 24 Omwezi ogwomunaana 2018) yali mubaka wa Zimbabwe era munnabyabufuzi.  Yali mubaka wa paalamenti owa Harare ey'obukiika kkono mu paalamenti ya Zimbabwe. Era ye mmemba eyatandikawo eyatandikawo ekibiina kya Movement for Democratic Change (MDC) ekya  Zimbabwe, omukyala kyeruppe / omuzungu eyasooka okulondebwa mu lukiiko lw'eggwanga olufuzi olw'ekibiina kya MDC era mu kiseera kye, yeeyali mubaka omubaka wa paalamenti y'eggwanga omukyala omuzungu / yeruppe yekka . 

 Obuto bwe 

 Emirimu gye egyioluvannyuma  n,okufa kwe 
Stevenson yabeera mu kifo ky'omubaka wa Paalamenti ekya Harare ey'obukiika kkono okuva mu 2000 okutuuka mu 2008.  Era yaweereza nga omuwandiisi w'eggwanga mu MDC ow'enkola n'okunoonyereza ku MDC eyasooka ne mu kabinja akatono aka MDC . Yayogerwako ng'eyagamba  nti " Mugabe tantiisa, mpulira nga mulimu gwange okuyimirirawo ku lw'eddembe lya bonna." 

Stevenson ye yali ssentebe w’ekibiina ekigatta abatuuze b’e Harare ekya Combined Harare Residents Association, era yakulembera okusaba kw’ekibiina kino mu kkooti ensukkulumu okulonda kwa munisipaali mu kibuga oluvannyuma lwa minisitule ya gavumenti ez'ebitundu  okusattulula olukiiko olutwala ekibuga Harare nga kiva ku nguzi. Ba kaminsona b’ekibuga gavumenti beyalonda ,abaalondebwa okumala emyezi mukaaga mu kusooka, baali bakyakola oluvannyuma lw’emyaka ebiri .Enkola eno yyakola bulungi, wabula ng’okulonda tekunnategekebwa, Pulezidenti Mugabe yalangirira nti okulonda kw’ekibuga kwali kwa kubeerawo mu kiseera kye kimu n’okulonda kwa pulezidenti okwa 2002. Ekyava mu bbanga ettono ery’okuteekateeka, okulonda kwalimu obuvuyo era abalonzi bangi abaalina ebisaanyizo tebaasobola kulonda. Wadde kyali kityo, ekitongole kyatwala ebikolwa byabwe ng’eby’obuwanguzi kuba baali bawalirizza gavumenti okukkiriza okulonda mu kibuga. 

Mu 2005, Stevenson n’abawagizi abawerako baava mu MDC olw’obukodyo obw’effujjo obweyongera obwa Morgan Tsvangirai, omukulembeze era omutandisi w’ekibiina . Yeegatta ku kibinja ekyekutulakoo nga kikulemberwa eyali omulwanirizi w'abayizi Arthur Mutambara. 

Mu July 2006, oluvannyuma lw’okwetaba mu lukiiko lw’ebyobufuzi mu kitundu ky'e Mabvuku ku nkingizi za Harare, Stevenson ne banne bana mu byobufuzi baalumbibwa ekibinja ky’abantu. Stevenson yafunye ebiwundu by'ejjambiya emabega w’ensingo n’omutwe, amagumba g’omukono n’ekiseke ne gamenyeka n’eggumba ly’ettama lyamenyeka.   Obukulembeze bw’ekiwayi ekivuganya ekya MDC bwagamba mangu nti obulumbaganyi buno bwakolebwa abamenyi b'amateeka aba ZANU.Wabula Stevenson nga bwawona mu ddwaaliro,Stevenson yasonga ku balumbaganyi be abaamukuba nga ba mmemba b’ekiwayi kya MDC-T ekikulemberwa Tsvangirai.    Timothy Mubawu, omubaka wa MDC, oluvannyuma yavunaanibwa okutegeka obulumbaganyi buno. 

Mu 2009, Stevenson yalondebwa ng'omubaka wa Zimbabwe e Senegal ne  Gambia, era nga yali avunaanyizibwa ku kuddamu okuggulawo ekitebe kya Zimbabwe mu Senegal.   Yabeera mu kino noluvannyuma lw'okugwa kwa gavumenti gavumenti eyaniriza abantu bonna mu 2013. 

Stevenson yasangibwa ddereeva we ng'afudde mu makaage e Dakar nga 24 Omwezi ogwomunaana 2018. 

Mu Mwezi ogwomusanvu 1965, yawasa Stuart Robert Stevenson, ow’e Hailsham, Bungereza, mu Surrey, Bungereza. Bazaala abaana basatu: Neil Robert, Catherine Bevier ne Alexander Graham Stevenson.



 Trudy Stevenson, the Zimbabwean Ambassador to the Republic of Senegal, returns to Wymondham College, Wymondham College, October 2012

 Stevenson profile in Parliament website 
 She stood up to Mugabe – but it was her party that did this, The Times, 5 July 2006




 New Zimbabwe, Report on the attack on Mrs Stevenson